1.

Bilag II ændres som følger: a) Artikel 1 ændres som følger: i) Definitionen af »adresserbar BIC-kode-indehaver« affattes således: »— »adresserbar BIC-kode-indehaver« (addressable BIC holder): en enhed som: a) er indehaver af en virksomhedsidentifikations-kode (BIC-kode), b) ikke er godkendt som indirekte deltager i betalingsmodulet, og c) er korrespondent eller kunde hos en indehaver af en PM-konto eller hos en filial af en direkte eller indirekte deltager i betalingsmodulet, og som kan sende betalingsordrer til og modtage betalinger fra et TARGET2-delsystem via PM-konto-indehaveren«. ii) definitionen af »afviklingssystem« affattes således: »— »afviklingssystem (ancillary system)«: et system, som ledes af en enhed med hjemsted i Den Europæiske Union eller Det Europæiske Økonomiske Samarbejdsområde (EØS), som er underlagt tilsyn og/eller overvågning af en kompetent myndighed, og som overholder overvågningskravene til placering af infrastrukturer, der tilbyder tjenester i euro, som til enhver tid ændret og offentliggjort på ECB's websted (*1), i hvilket betalinger og/eller finansielle instrumenter udveksles og/eller cleares eller optegnes med a) pengeforpligtelserne afviklet i TARGET2 og/eller b) midler holdt i TARGET2, i overensstemmelse med Den Europæiske Centralbanks retningslinje ECB/2012/27 (*2) og en bilateral ordning mellem afviklingssystemet og den relevante centralbank i eurosystemet (*1) Eurosystemets nuværende politik for placering af infrastrukturer fremgår af følgende dokumenter, som alle findes på ECB's websted www.ecb.europa.eu: a) »the policy statement on euro payment and settlement systems located outside the euro area« af 3. november 1998, b) »the Eurosystem's policy line with regard to consolidation in central counterparty clearing« af 27. september 2001, c) »the Eurosystem policy principles on the location and operation of infrastructures settling euro-denominated payment transactions« af 19. juli 2007, d) »the Eurosystem policy principles on the location and operation of infrastructures settling euro-denominated payment transactions: specification of ‘legally and operationally located in the euro area’« af 20. november 2008 og e) »the Eurosystem oversight policy framework«, revideret version af juli 2016." (*2) Den Europæiske Centralbanks retningslinje ECB/2012/27 af 5. december 2012 om TARGET2 (Trans-European Automated Real-time Gross settlement Express Transfer system) (EUT L 30 af 30.1.2013, s. 1).«" iii) Definitionen af »disponibel likviditet« erstattes af følgende: »— »disponibel likviditet« (available liquidity): en positiv saldo på en deltagers PM-konto og, hvis relevant, enhver intradag-kredit bevilget af den relevante nationale centralbank inden for euroområdet med hensyn til denne konto, men som endnu ikke er blevet udnyttet, eller hvis relevant, er nedbragt med et beløb, der er anvendt til reservering af likviditet på PM-kontoen«. iv) Definitionen af »bankdag« affattes således: »— »bankdag« (business day) eller »TARGET2 bankdag« (TARGET2 business day): en dag, på hvilken TARGET2 er åben for afvikling af betalingsordrer som angivet i tillæg V,«. v) Definitionen af »særlig kontantkonto« affattes således: »— »særlig T2S-kontantkonto« (T2S Dedicated Cash Account, T2S DCA): en konto, som besiddes af en indehaver af en særlig T2S-kontantkonto, som er åbnet i TARGET2-[indsæt centralbank/landereference], og som anvendes til kontantbetalinger i forbindelse med værdipapirafvikling i T2S«. vi) Litra g) i definitionen af »misligholdelse« erstattes af følgende: »g) hvor deltagerens positive saldo på dennes PM-konto, særlige T2S-kontantkonto eller særlige TIPS-kontantkonto eller alle eller en væsentlig del af deltagerens aktiver er indefrosset, omfattet af arrest, udlæg, beslaglagt eller omfattet af nogen anden foranstaltning, som har til formål at beskytte offentlige interesser eller deltagerens kreditorer«. vii) Definitionen af »hjemmekonto« erstattes af følgende: »— »hjemmekonto« (Home Account): en konto, som en national centralbank inden for euroområdet har åbnet uden for betalingsmodulet for et kreditinstitut, der er etableret i Unionen eller EØS«. viii) I definitionen af »informations- og kontrolmodul« erstattes ordet »deltagere« af ordene »indehavere af PM-konti«. ix) Definitionen af »ICM-meddelelse« affattes således: »— »ICM-meddelelse« (ICM broadcast message): information, som stilles til rådighed samtidig for alle eller en udvalgt gruppe af indehavere af PM-konti via ICM-modulet«. x) I definitionen af »indirekte deltager« erstattes ordet »EØS« af ordene »Unionen eller EØS«. xi) Definitionen af »investeringsselskab« erstattes af følgende: »— »investeringsselskab« (investment firm): et investeringsselskab som defineret i [indsæt de nationale lovbestemmelser, som gennemfører artikel 4, stk. 1, nr. 1), i Europa-Parlamentets og Rådets direktiv 2014/65/EU (*3)], bortset fra institutter nævnt i [indsæt de nationale lovbestemmelser, der gennemfører artikel 2, stk. 1, i direktiv 2014/65/EU], forudsat at investeringsselskabet er: a) godkendt og under tilsyn af en anerkendt kompetent myndighed, som er udpeget som sådant i henhold til direktiv 2014/65/EU, og b) berettiget til at udføre de aktiviteter, som er nævnt under [indsæt de nationale lovbestemmelser, som gennemfører punkt 2, 3, 6 og 7 i afdeling A i bilag I til direktiv 2014/65/EU] (*3) Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (EUT L 173 af 12.6.2014, s. 349).«" xii) I definitionen af »multi-adressat-adgang« erstattes ordene »etableret i EØS« af ordene »etableret i Unionen eller EØS«. xiii) I definitionen af »primær PM-konto« erstattes termen »særlig kontantkonto« af »særlig T2S-kontantkonto« xiv) Definitionen af »deltager« affattes således: »— »deltager« [eller »direkte deltager«] (participant or direct participant): en enhed, som har mindst én PM-konto (indehaver af en PM-konto) og/eller én særlig T2S-kontantkonto (indehaver af en særlig T2S-kontantkonto) og/eller én særlig TIPS-kontantkonto (indehaver af en særlig TIPS-kontantkonto) hos en centralbank i eurosystemet« xv) Definitionen af »betalingsordre« affattes således: »— »betalingsordre« (payment order): en kreditoverførselsordre, en likviditetsoverførselsordre, en debiteringsinstruks, en likviditetsoverførselsordre fra et betalingsmodul til en særlig T2S-kontantkonto eller en likviditetsoverførselsordre fra et betalingsmodul til en særlig TIPS-kontantkonto« xvi) Definitionen af »likviditetsoverførselsordre fra et betalingsmodul til en særlig kontantkonto« affattes således: »— »likviditetsoverførselsordre fra et betalingsmodul til en særlig T2S-kontantkonto« (PM to T2S DCA liquidity transfer order): en instruks om at overføre et specifikt beløb fra en PM-konto til en særlig T2S-kontantkonto« xvii) I definitionen af »teknisk funktionssvigt i TARGET2« erstattes ordene »behandlingen den samme dag af betalingsordrer« af ordene »behandlingen den samme bankdag af betalingsordrer« xviii) Der tilføjes følgende definitioner: »— »TARGET Instant Payment Settlement (TIPS)-tjeneste« (TARGET Instant Payment Settlement (TIPS) service): afvikling i centralbankpenge af øjeblikkelige betalingsordrer i TIPS-platformen »— »TIPS-platform« (TIPS Platform): den fælles tekniske infrastruktur, som leveres af de nationale centralbanker, der er TIPS-platformsleverandører »— »nationale centralbanker, som er TIPS-platformsleverandører« (TIPS-Platform providing NCBs): Deutsche Bundesbank, Banco de España, Banque de France og Banca d'Italia i deres egenskab af de centralbanker, der opbygger og driver TIPS-platformen til gavn for eurosystemet »— »TIPS-netværksleverandør« (TIPS network service provider): en virksomhed som har: a) opfyldt alle nødvendige betingelser for at blive koblet til, og som har oprettet en teknisk forbindelse med TIPS-platformen i overensstemmelse med reglerne og procedurerne i tillæg V til bilag IIb til retningslinje ECB/2012/27, og b) underskrevet vilkårene og betingelserne for hosting af TIPS-forbindelserne (TIPS connectivity hosting terms and conditions), som findes på ECB's websted »— »særlig TIPS-kontantkonto« (TIPS Dedicated Cash Account, TIPS DCA): en konto, som besiddes af en indehaver af en særlig TIPS-kontantkonto, som er åbnet i TARGET2-[indsæt centralbank/landereference], og som anvendes til levering af øjeblikkelige betalingstjenester til dennes kunder »— »harmoniserede vilkår for åbning og drift af en særlig TIPS-kontantkonto i TARGET2« (Harmonised Conditions for the Opening and Operation of a TIPS Dedicated Cash Account in TARGET2): de vilkår, der er fastsat i bilag IIb »— »tilknyttet PM-konto«(linked PM account): den PM-konto, som en særlig TIPS-kontantkonto er knyttet til med henblik på likviditetsforvaltning og betaling af TIPS-gebyrer »— »øjeblikkelig betalingsordre« (instant payment order): i overensstemmelse med Det Europæiske Betalingsråds ordning for SEPA øjeblikkelige kreditoverførsler (SCT Inst), en betalingsinstruks, som kan udføres 24 timer i døgnet alle årets dage med øjeblikkelig eller tæt på øjeblikkelig behandling og underretning til betaleren »— »anmodning om tilbagekaldelse« (recall request): i overensstemmelse med SCT Inst-ordningen, en besked fra en indehaver af en særlig TIPS-kontantkonto med en anmodning om tilbagebetaling af en afviklet øjeblikkelig betalingsordre »— »positivt tilbagekaldelsessvar« (positive recall answer): i overensstemmelse med SCT Inst-ordningen, en betalingsordre iværksat af modtageren af en anmodning om tilbagekaldelse, som svar på en anmodning om tilbagekaldelse til fordel for afsenderen af denne anmodning om tilbagekaldelse »— »likviditetsoverførselsordre fra et betalingsmodul til en særlig TIPS-kontantkonto« (PM to TIPS DCA liquidity transfer order): en instruks om at overføre et specifikt beløb fra en PM-konto til en særlig TIPS-kontantkonto »— »likviditetsoverførselsordre fra en særlig TIPS-kontantkonto til et betalingsmodul« (TIPS DCA to PM liquidity transfer order): en instruks om at overføre et specifikt beløb fra en særlig TIPS-kontantkonto til en PM-konto« b) Artikel 3 affattes således: »Artikel 3 Generel beskrivelse af TARGET2 1. TARGET2 yder realtidsbruttoafvikling af betalinger i euro med afvikling i centralbankpenge på tværs af PM-konti, særlige T2S-kontantkonti med henblik på værdipapirtransaktioner og særlige TIPS-kontantkonti med henblik på øjeblikkelige betalinger. 2. Følgende transaktioner behandles i TARGET2-[indsæt centralbank/landereference]: a) transaktioner, som er en direkte følge af eller udført i forbindelse med eurosystemets pengepolitiske operationer b) afvikling af eurobenet af valutaoperationer, som berører eurosystemet c) afvikling af eurooverførsler som følge af transaktioner i grænseoverskridende netting-systemer for store betalinger d) afvikling af eurooverførsler som følge af transaktioner i eurodetailbetalingssystemer, som er systemisk vigtige e) afvikling af kontantdelen af værdipapirtransaktioner f) likviditetsoverførselsordrer mellem særlige T2S-kontantkonti, likviditetsoverførselsordrer fra en særlig T2S-kontantkonto til betalingsmodulet og likviditetsoverførselsordrer fra et betalingsmodul til en særlig T2S-kontantkonto fa) øjeblikkelige betalingsordrer fb) positive tilbagekaldelsessvar fc) likviditetsoverførselsordrer fra en særlig TIPS-kontantkonto til betalingsmodulet og likviditetsoverførselsordrer fra et betalingsmodul til en særlig TIPS-kontantkonto, og g) andre betalingsordrer i euro rettet til TARGET2-deltagere. 3. TARGET2 yder realtidsbruttoafvikling af betalinger i euro, med afvikling i centralbankpenge på tværs af PM-konti, særlige T2S-kontantkonti og særlige TIPS-kontantkonti. TARGET2 er opbygget og fungerer på grundlag af den fælles platform, hvorigennem betalingsordrer sendes og behandles, og hvor betalinger til sidst modtages på samme tekniske måde. For så vidt angår den tekniske drift af de særlige T2S-kontantkonti, er TARGET2 opbygget teknisk og fungerer på grundlag af T2S-platformen. For så vidt angår den tekniske drift af de særlige TIPS-kontantkonti, er TARGET2 opbygget teknisk og fungerer på grundlag af TIPS-platformen. 4. [indsæt centralbankens navn] er leverandøren af ydelser i medfør af disse vilkår. Handlinger og undladelser fra de nationale centralbanker, der er SSP-leverandører, betragtes som handlinger og undladelser begået af [indsæt centralbankens navn], som denne har ansvar for i overensstemmelse med artikel 31 nedenfor. Deltagelse i henhold til disse vilkår udgør intet aftaleforhold mellem indehaverne af PM-konti og de nationale centralbanker, som er SSP-leverandører, når sidstnævnte handler i egenskab heraf. Instrukser, meddelelser og informationer, som en indehaver af en PM-konto modtager fra eller sender til den fælles platform vedrørende ydelser, som leveres i overensstemmelse med disse vilkår, betragtes som modtaget fra eller sendt til [indsæt centralbankens navn]. 5. TARGET2 er juridisk indrettet som en flerhed af betalingssystemer bestående af alle de TARGET2-delsystemer, som er anmeldt som »ystemer« i henhold til den nationale lovgivning, som gennemfører direktiv 98/26/EF. TARGET2-[indsæt centralbank/landereference] er betegnet som et »system« i henhold til [indsæt de relevante lovbestemmelser, der gennemfører direktiv 98/26/EF]. 6. Deltagelse i TARGET2 sker via deltagelse i et TARGET2-delsystem. Disse vilkår beskriver de gensidige rettigheder og forpligtelser for indehavere af PM-konti i TARGET2-[indsæt centralbank/landereference] og [indsæt centralbankens navn]. Reglerne for behandling af betalingsordrer i henhold til disse vilkår (afsnit IV og tillæg I) omfatter alle betalingsordrer afgivet af eller betalinger modtaget af alle indehavere af PM-konti.« c) Artikel 4 ændres som følger: i) I stk. 1 erstattes litra a) og b) af følgende: »a) kreditinstitutter, som har deres hjemsted i Unionen eller i EØS, herunder hvor de handler gennem en filial, som er etableret i Unionen eller i EØS b) kreditinstitutter, som har deres hjemsted uden for EØS, forudsat at de handler gennem en filial, som er etableret i Unionen eller i EØS«. ii) i stk. 1 erstattes ordene »underafsnit a) og b)« af ordene »litra a) og b)«. iii) I stk. 2 erstattes litra c) og d) af følgende: »c) investeringsselskaber, der er etableret i Unionen eller i EØS d) enheder, som forvalter afviklingssystemer, og som handler i egenskab heraf, og«. iv) I stk. 2, litra e) erstattes ordene »underafsnit a)-d)« af ordene »litra a)-d)«. d) Artikel 5 ændres som følger: i) Stk. 3 erstattes af følgende: »3. Indehavere af PM-konti kan udpege enheder som indirekte deltagere i betalingsmodulet, såfremt betingelserne i artikel 6 er opfyldt.« ii) i stk. 4, litra a) og b) erstattes ordet »EØS« af ordene »Unionen eller EØS« e) i artikel 6, stk. 1, erstattes ordet »EØS« af ordene »Unionen eller EØS« f) Artikel 7 ændres som følger: i) Stk. 3 erstattes af følgende: »3. En indehaver af en PM-konto, der accepterer, at dennes PM-konto angives som den primære PM-konto, er bundet af alle fakturaer, der vedrører åbning og drift af alle særlige T2S-kontantkonti, der er knyttet til den pågældende PM-konto, jf. tillæg VI til dette bilag, uafhængigt af indholdet i og en eventuel manglende overholdelse af aftalemæssige eller andre ordninger mellem indehaveren af PM-kontoen og indehaveren af den særlige T2S-kontantkonto.« ii) I stk. 4 og 5 erstattes begrebet »særlig kontantkonto« med »særlig T2S-kontantkonto«. iii) Som stk. 6 og 7 indsættes følgende: »6. En indehaver af en PM-konto, der accepterer, at dennes PM-konto angives som den tilknyttede PM-konto, er bundet af alle fakturaer, der vedrører åbning og drift af alle særlige TIPS-kontantkonti, der er knyttet til den pågældende PM-konto, jf. tillæg VI til dette bilag, uafhængigt af indholdet i og en eventuel manglende overholdelse af aftalemæssige eller andre ordninger mellem indehaveren af PM-kontoen og indehaveren af den særlige TIPS-kontantkonto. En tilknyttet PM-konto kan maksimalt knyttes til 10 særlige TIPS-kontantkonti. 7. En indehaver af en tilknyttet PM-konto skal have et overblik over den disponible likviditet på de særlige TIPS-kontantkonti, der er knyttet til PM-kontoen, og sikre, at indehaverne af de særlige TIPS-kontantkonti er klar over deres ansvar for at forvalte denne likviditet.« g) i artikel 8, stk. 1, litra a), nr. i), erstattes ordene »TARGET2-[indsæt centralbank/landereference]« af ordet »SSP« h) Artikel 11 ændres som følger: i) Stk. 3, første punktum, affattes således: »Opdaterede oplysninger om den fælles platforms driftsstatus skal være tilgængelige på TARGET2 Information System (T2IS) på en særlig hjemmeside på ECB's websted.« ii) Som stk. 4a indsættes: »4a. Indehaveren af den tilknyttede PM-konto er ansvarlig for at underrette dennes indehavere af særlige TIPS-kontantkonti rettidigt om alle relevante ICM-meddelelser, herunder meddelelser vedrørende suspendering eller ophævelse af en indehaver af en særlig TIPS-kontantkontos deltagelse i TARGET2-[indsæt centralbank/landereference].« iii) Stk. 9 affattes således: »9. Deltagerne skal straks underrette [indsæt centralbankens navn], såfremt misligholdelse indtræffer i forhold til dem selv.« i) Artikel 13 ændres som følger: i) Litra c) og d) affattes således: »c) likviditetsoverførselsordrer d) likviditetsoverførselsordrer fra et betalingsmodul til en særlig T2S-kontantkonto, og«. ii) Følgende litra e) indsættes: »e) likviditetsoverførselsordrer fra et betalingsmodul til en særlig TIPS-kontantkonto«. j) Artikel 14, stk. 3, affattes således: »3. »Den fælles platform fastsætter sin tidsstempling for behandling af betalingsordrer i den rækkefølge som de modtages.« k) Artikel 15, stk. 2, affattes således: »2. Meget hastende betalingsordrer kan kun angives af: a) centralbanker, og b) deltagere, hvor det drejer sig om betalinger til og fra CLS Bank International med undtagelse af betalinger vedrørende CLS CCP-tjenesten og CLS-Now-tjenesten og likviditetsoverførsler i forhold til afviklingssystemer ved brug af afviklingssystemets grænseflade. Alle betalingsordrer afgivet af et afviklingssystem gennem afviklingssystemets grænseflade (Ancillary System Interface, ASI) til debitering eller kreditering af deltagernes PM-konti og alle likviditetsoverførselsordrer fra et betalingsmodul til en særlig T2S-kontantkonto og alle likviditetsoverførselsordrer fra et betalingsmodul til en særlig TIPS-kontantkonto anses for at være meget hastende betalingsordrer.« l) Artikel 29, stk. 1, litra b), affattes som følger: »b) kan anvendes til at iværksætte likviditetsoverførselsordrer, likviditetsoverførselsordrer fra en særlig TIPS-kontantkonto til et betalingsmodul, likviditetsoverførselsordrer fra et betalingsmodul til en særlig TIPS-kontantkonto, likviditetsoverførselsordrer fra et betalingsmodul til en særlig T2S-kontantkonto, og når ICM-modulet anvendes sammen med tillægstjenester for T2S, likviditetsoverførselsordrer fra en særlig T2S-kontantkonto til et betalingsmodul, og«. m) Artikel 31, stk. 5, affattes således: »5. Uanset [indsæt de nationale lovbestemmelser, der gennemfører Europa-Parlamentets og Rådets direktiv (EU) 2015/2366 (*4)] finder stk. 1-4 anvendelse i det omfang, [indsæt centralbankens navn]s ansvar kan udelukkes. (*4) Europa-Parlamentets og Rådets direktiv (EU) 2015/2366 af 25. november 2015 om betalingstjenester i det indre marked, og om ændring af direktiv 2002/65/EF, 2009/110/EF og 2013/36/EU og forordning (EU) nr. 1093/2010 og om ophævelse af direktiv 2007/64/EF (EUT L 337 af 23.12.2015, s. 35).«" n) Artikel 34 ændres som følger: i) stk. 1, andet punktum, erstattes af følgende: »Med henblik på dette stykke gælder udøvelsen af kriseforebyggelsesforanstaltninger eller krisestyringsforanstaltninger i henhold til Europa-Parlamentets og Rådets direktiv 2014/59/EU (*5) over for en PM-kontoindehaver ikke som en automatisk indledning af insolvensbehandling. (*5) Europa-Parlamentets og Rådets direktiv 2014/59/EU af 15. maj 2014 om et regelsæt for genopretning og afvikling af kreditinstitutter og investeringsselskaber og om ændring af Rådets direktiv 82/891/EØF og Europa-Parlamentets og Rådets direktiv 2001/24/EF, 2002/47/EF, 2004/25/EF, 2005/56/EF, 2007/36/EF, 2011/35/EU, 2012/30/EU og 2013/36/EU samt Europa-Parlamentets og Rådets forordning (EU) nr. 1093/2010 og (EU) nr. 648/2012 (EUT L 173 af 12.6.2014, s. 190).«" ii) I stk. 4, litra a), erstattes ordene »indehavere af særlige kontantkonti« og »indehaver af en særlig kontantkonto« af ordene »indehavere af særlige T2S-kontantkonti« og indehaver af en særlig T2S-kontantkonto«, o) I artikel 38 indsættes følgende stk. 1a: »1a. Som undtagelse til stk. 1 giver deltageren sit samtykke til, at oplysninger om enhver foranstaltning truffet i henhold til artikel 34 ikke skal opfattes som fortrolige.« p) Artikel 39, stk. 3, litra a), nr. ii), erstattes af følgende: »ii) deltageren indfører ikke betalingsordrer for overførsler af midler til en konto, som indehaves af en anden enhed end deltageren, i TARGET2, før denne har modtaget bekræftelse fra [indsæt centralbankens navn] om, at den påkrævede meddelelse er blevet givet, eller at godkendelse er opnået af eller på vegne af betalingsmodtagerens leverandør af betalingstjenester« q) I artikel 42, første og andet punktum, erstattes ordene »herunder tillæg hertil« af ordene »herunder tillæggene hertil«. r) I tillæg I, stk. 8, med titlen »Anvendelse af Informations- og kontrolmodulet ICM« foretages følgende ændringer: i) Punkt 8, litra c og d) affattes således: »c) fra PM-kontoen til den tekniske konto, som administreres af et afviklingssystem, der anvender afviklingsprocedure 6 realtid d) ved en likviditetsoverførselsordre fra et betalingsmodul til en særlig T2S-kontantkonto, eller når ICM-modulet anvendes sammen med tillægstjenesterne for T2S, en likviditetsoverførselsordre fra en særlig T2S-kontantkonto til betalingsmodulet, og«. ii) Følgende punkt 8, litra e) tilføjes: »e) ved en likviditetsoverførselsordre fra et betalingsmodul til en særlig TIPS-kontantkonto eller en likviditetsoverførselsordre fra en særlig TIPS-kontantkonto til et betalingsmodul.« s) Tillæg IV ændres således: i) I afsnit 4 med titlen »Overførsel af driften af SSP til et alternativt driftssted«, erstattes i litra c) termen »PM-konto til en særlig kontantkonto« af termen »PM-konto til en særlig T2S-kontantkonto« ii) afsnit 6 med titlen »Nødprocedurer« ændres således: — Litra c, nr. i), erstattes af følgende: »i) betalinger med relation til CLS Bank International, med undtagelse af betalinger med relation til CLS CCP-tjenester og CLS-Now-tjenester«. — Litra d), nr. iii) erstattes af følgende: »iii) likviditetsoverførselsordrer fra en særlig T2S-kontantkonto til betalingsmodulet.« iii) I afsnit 8 med titlen »Andre bestemmelser« erstattes i litra b) ordet »SSP« af ordene »SSP's driftshold« t) Tillæg V til bilag II ændres således: i) Driftsplanen i nr. 3 affattes således: »Tidspunkt Beskrivelse 6.45-7.00 Forretningsvindue til at forberede dagens operationer (1) 7.00-18.00 Den aktuelle bankdags åbningstid 17.00 Sluttidspunkt for kundebetalinger, dvs. betalinger, hvor betalingens ordregiver og/eller modtager ikke er en direkte eller indirekte deltager, som identificeret i systemet ved brug af en MT 103 eller MT 103 + meddelelse 18.00 Sluttidspunkt for interbankbetalinger, dvs. andre betalinger end kundebetalinger Sluttidspunkt for likviditetsoverførsler mellem TARGET2 og TIPS Kort efter 18.00 Færdiggørelse af de sidste algoritmer i TARGET2 Efter færdiggørelse af de sidste algoritmer TARGET2 sender meddelelse til TIPS om at iværksætte ændring af bankdagen i TIPS Kort efter færdiggørelsen af de sidste algoritmer »End-of-day«-filer (General Ledger) modtaget fra TIPS 18.00-18.45 (2) Behandling ved udgangen af dagen 18.15 (2) Det almindelige sluttidspunkt for brug af stående faciliteter Kort efter 18.30 (3) Data til ajourføring af regnskabssystemer er til rådighed for centralbankerne 18.45-19.30 (3) Starttidspunkt for behandling (ny bankdag) 19.00 (3)-19.30 (2) Levering af likviditet på PM-kontoen 19.30 (3) »Start-of-procedure«-meddelelse og afvikling af stående ordrer om overførsel af likviditet fra PM-kontiene til afviklingskonti/tekniske konti (afvikling relateret til afviklingssystem) Start på likviditetsoverførsler mellem TARGET2 og TIPS 19.30 (3)-22.00 Udførelse af yderligere likviditetsoverførsler via ICM-modulet for afviklingsprocedure 6 realtid; udførelse af yderligere likviditetsoverførsler via ICM-modulet, før afviklingssystemet sender »start-of-cycle«-meddelelser for afviklingsprocedure 6 grænseflade; tidsrum til natafvikling i afviklingssystemet (kun for afviklingsprocedure 6 realtid og afviklingsprocedure 6 grænseflade) 22.00-1.00 Tidsvindue til teknisk vedligeholdelse 1.00-7.00 Natafvikling i afviklingssystemet (kun for afviklingsprocedure 6 realtid og afviklingsprocedure 6 grænseflade) Likviditetsoverførsler mellem TARGET2 og TIPS ii) Følgende indsættes som stk. 6: »6. Opdaterede oplysninger om den fælles platforms driftsstatus skal være tilgængelige på TARGET2 Information System (T2IS) på en særlig hjemmeside på ECB's websted. Oplysninger om SSP'ens operationelle status på T2IS og ECB's websted opdateres kun i løbet af bankdagen.« u) Tillæg VI til bilag II ændres således: i) Afsnit 1, sidste punktum, erstattes af følgende: »For likviditetsoverførselsordrer fra et betalingsmodul til en særlig T2S-kontantkonto eller fra et betalingsmodul til en særlig TIPS-kontantkonto, der er sendt fra en deltagers PM-konto, og likviditetsoverførselsordrer fra en særlig T2S-kontantkonto til et betalingsmodul eller likviditetsoverførselsordrer fra en særlig TIPS-kontantkonto til et betalingsmodul, der modtages på en deltagers PM-konto, opkræves et gebyr i henhold til priserne beskrevet ovenfor under litra a) og b) for den pågældende PM-konto.« ii) I stk. 12 og 13 samt tabellen erstattes begrebet »særlig kontantkonto« med »særlig T2S-kontantkonto«. iii) I tabellen indsættes følgende felt mellem det tredje (»U2A-forespørgsel«) og fjerde (»Meddelelser, som samles i en fil«) felt under »Informationstjenester« »Downloadede U2A-forespørgsler 0,7 eurocent Pr. post genereret i en U2A-forespørgsel og downloadet« iv) Som stk. 13a og 13b indsættes: »Gebyrer for indehavere af tilkoblede PM-konti 13a. Indehaveren af den tilknyttede PM-konto opkræves følgende gebyrer for TIPS-tjenesten, som er forbundet med de særlige TIPS-kontantkonti, der er knyttet til den PM-konto. Takst Pris Begrundelse Tjenesteydelser vedrørende afvikling Øjeblikkelig betalingsordre 0,20 eurocent Opkræves også for uafviklede transaktioner Anmodning om tilbagekaldelse 0,00 Negativt tilbagekaldelsessvar 0,00 Positivt tilbagekaldelsessvar 0,20 eurocent Opkræves af indehaveren af den tilknyttede PM-konto, der er knyttet til den særlige TIPS-kontantkonto, der skal krediteres (også for uafviklede transaktioner) 13b. De første ti millioner kumulative øjeblikkelige betalingsordrer og positive tilbagekaldelsessvar, som er modtaget gennem TIPS-platformen ved udgangen af 2019, er gebyrfri. [Indsæt centralbankens navn] opkræver gebyrer fra indehaverne af tilknyttede PM-konti for alle yderligere øjeblikkelige betalingsordrer og positive tilbagekaldelsessvar, som er modtaget gennem TIPS-platformen ved udgangen af 2019, det efterfølgende år.« v) Afsnit 14, sidste punktum, erstattes af følgende: »Indbetaling skal ske senest den 14. bankdag i den pågældende måned på den konto, som [indsæt centralbankens navn] har angivet, eller debiteres en konto angivet af indehaveren af PM-kontoen.«